stanford-oval/wikipedia huggingface dataset:
Vladimir Alikin

| Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Maa:   Neuvostoliitto> Miesten ampumahiihto. |
| --- | --- | --- | --- |
|  Kultaa | Lake Placid 1980 | 4 × 7,5 km |  |
|  Hopeaa | Lake Placid 1980 | 10 km |  |
| MM-kilpailut  | MM-kilpailut  | MM-kilpailut  |  |
|  Pronssia | Ruhpolding 1979 | 4 × 7,5 km |  |
|  Pronssia | Lahti 1981 | 4 × 7,5 km |  |
|  Pronssia | Minsk 1982 | 10 km |  |
|  Pronssia | Minsk 1982 | 4 × 7,5 km |  |
Vladimir Aleksandrovitš Alikin (ven. Владимир Александрович Аликин, s. 10. toukokuuta 1957 Dolgy Most, Permin aluepiiri) on venäläinen ampumahiihtäjä, joka aktiiviurallaan edusti Neuvostoliittoa ja seuratasolla Burevestnik Permiä.
Alikin saavutti Lake Placidin olympialaisissa 1980 hopeaa 10 kilometrillä. Hän selviytyi kilpailusta ilman sakkokierroksia, mutta hävisi kaksi ohilaukausta ampuneelle Frank Ullrichille yli 40 sekuntia. 4 × 7,5 kilometrin viestissä hän toi Neuvostoliiton avausosuudelta vaihtoon 23 sekuntia ennen DDR:ää, eikä Neuvostoliitto enää menettänyt johtoaan. 20 kilometrillä hän sijoittui kahdeksanneksi,
Alikin saavutti MM-kilpailuissa viestipronssia Lahdessa 1981 ja Minskissä 1982, jossa hän sai pronssia myös 10 kilometrillä. Hän voitti Neuvostoliiton-mestaruuden 10 kilometrillä 1981, viestissä 1985 sekä 25 kilometrin sotilaspartiohiihdossa 1983 ja 1985.
Alikin toimi aktiiviuransa jälkeen ampumahiihtovalmentajana Venäjän maajoukkueen päävalmentajan tehtävää myöten.
Wembley Stadiumin rautatieasema

| Wembley Stadium |
| --- | --- |

Perustiedot
Lyhenne:  WCX
Rataosa:  Chiltern Main Line
Sijainti:  51°33′15.5″N, 0°17′10.68″W
Kunta:  Lontoo
Valtio:  Yhdistynyt kuningaskunta
Avattu:  1906
Liikenne
Käyttäjiä (v.):  577 996 (2014–2015)
Liikennöitsijä(t):  Chiltern Railways
Asemarakennus
Tyyppi:  pinta-asema
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Wembley Stadiumin rautatieasema on Chiltern Railwaysin ylläpitämä rautatieasema Brentin alueella Lounais-Lontoossa Yhdistyneessä kuningaskunnassa. Asema sijaitsee noin 400 metrin päässä Wembleyn stadionista Lontoon matkakortin maksualueella 4.
Asemalta on liikennettä Lontoon keskustaan Marylebonen asemalle sekä vastakkaiseen suuntaan High Wycomben ja Birminghamin suuntiin. Wembleyn stadionin ottelupäivinä järjestetään lisäliikennettä.
Aiheesta muualla

Wembley Stadiumin asema Chiltern Railwaysin sivuilla (englanniksi)
Abby Earl

| Abby Earl |
| --- | --- |
 Abby Earl (kuvassa oikealla) ja Arianwen Parkes-Lockwood vuonna 2013
Henkilötiedot
Syntynyt: 14. helmikuuta 1990 (ikä 34) Australia
Näyttelijä
Aktiivisena:  2007–
Merkittävät roolit:  Anna Bligh (Kotiin takaisin)
Aiheesta muualla
IMDb 
Abby Earl (s. 14. huhtikuuta 1990) on australialainen näyttelijä, joka tunnetaan parhaiten Anna Blighin roolista televisiosarjassa Kotiin takaisin.
Elämä ja ura

Abby Earl varttui Australian Uudessa Etelä-Walesissa Broulee-nimisessä rannikkokaupungissa. Hän muutti kotoa 15-vuotiaana lähtiessään opiskelemaan  ilmaisupainotteiseen high schooliin Sydneyyn. Koulusta valmistuttuaan hän sai ensimmäisen televisioroolinsa, kun hän vieraili vuonna 2007 yhden jakson verran australialaisessa Love My Way -draamasarjassa. Vuonna 2009 hän pääsi Western Australian Academy of Performing Arts -korkeakouluun, jossa hän osallistui kolmen vuoden näyttelijäkoulutukseen.
Läpimurtonsa Abby Earl teki Kotiin takaisin -draamasarjassa, jota alettiin esittää huhtikuussa 2013. Earl oli vuonna 2014 ehdolla Australian parhaan uuden kyvyn Logie-palkinnon saajaksi.
Filmografiaa > Televisiosarjoja

Love My Way (2007, yksi jakso) – Chloe
Underbelly (2012, yksi jakso) – Karina
Kotiin takaisin (2013–) – Anna Bligh
Aiheesta muualla

Abby Earl Internet Movie Databasessa. (englanniksi)
Vladimir Antipin

| Vladimir Antipin |
| --- | --- |
 Vladimir Antipin vuonna 1996
Henkilötiedot
Syntynyt: 18. huhtikuuta 1970 (ikä 54) Temirtau, Karakandan alue, Kazakstan
Kansalaisuus:   Kazakstan
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  92 kg
Pelaajaura
Pääsarjaura:  1991–2010
Seurat:  Torpedo Ust-Kamenogorsk Detroit Falcons HC České Budějovice Metallurg Magnitogorsk Lada Toljatti Severstal Tšerepovets Metallurg Novokuznetsk Avangard Omsk Sibir Novosibirsk Himik Moskovan alue Amur Habarovsk Barys Astana
Vladimir Antipin European Hockey Leaguen voittopokaalin kanssa vuonna 1999
Vladimir Jurjevitš Antipin (s. 18. huhtikuuta 1970 Temirtau, Karakandan alue, Kazakstan) on entinen kazakstanilainen jääkiekkoilija. Antipin pelasi Kazakstanin jääkiekkomaajoukkueessa kaksissa talviolympialaisissa (1998 ja 2006) sekä maailmanmestaruuskilpailuissa, viimeksi vuoden 2010 kilpailuissa. Antipin pelasi viimeisen kauden kazakstanilaisessa Barys Astana -joukkueessa kaudella 2009–2010.
10 Years

|  10 Years |
| --- | --- |

Kappaleen tiedot
Esittäjä(t):  Daði & Gagnamagnið
Levy-yhtiö:  Samlist ehf
Kesto:  2:46
Tyylilaji:  pop
Julkaistu:  13. maaliskuuta 2021
Säveltäjä(t):  Daði Freyr Pétursson
Sanoittaja(t):  Daði Freyr Pétursson
Tuottaja(t):  Daði Freyr Pétursson
Euroviisutiedot
Vuosi:  2021
Maa:  Islanti
Kieli:  englanti
Sijoitus:  4.
Pisteet:  378
Sijoitus semifinaalissa:  2.
Pisteet semifinaalissa:  288
Video:  videolinkki
Aikajärjestys
 ◄ ”Think About Things” (2020) 
 ”Með hækkandi sól” (2022) ► 
10 Years on islantilaislaulaja Daði Freyrin kappale, jolla hän edusti Gagnamagnið-yhtyeensä kanssa Islantia vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 378 pistettä ja saavutti neljännen sijan.
Välilampi (Kouvola)

| Välilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°09′57″N, 26°58′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Niinilampeen 
Järvinumero:  14.981.1.027
Mittaustietoja
Pinnankorkeus:  101,1 m  
Pituus:  290 m  
Leveys:  210 m  
Rantaviiva:  0,863 km  
Pinta-ala:  3,332 ha  
Saaria:  ei saaria 
 fiVälilampi 
Välilampi  on Kymenlaaksossa Kouvolassa  Vekarajärven lähellä sijaitseva lampi.
Maantietoa

Lampi on 290 metriä pitkä, 210 metriä leveä, ja sen pinta-ala on 3,3 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 101,1 metriä mpy.
Werner Bachmayer

| Mitalit> Maa:   Itävalta.Miesten ratamelonta.MM-kilpailut  | Mitalit> Maa:   Itävalta.Miesten ratamelonta.MM-kilpailut  | Mitalit> Maa:   Itävalta.Miesten ratamelonta.MM-kilpailut  | Maa:   Itävalta> Miesten ratamelonta. |
| --- | --- | --- | --- |
|  Pronssia | Tampere 1983 | K-2, 1 000 m |  |
Werner Bachmayer (s. 6. joulukuuta 1960 Wien) on itävaltalainen ratameloja. Hän edusti Itävaltaa Moskovan kesäolympialaisissa 1980 ja Los Angelesin kesäolympialaisissa 1984 kilpaillen yhdessä Wolfgang Hartlin kanssa 500 metrin ja 1 000 metrin kajakkikaksikoissa. Bachmayer saavutti MM-pronssia 1 000 metrin kajakkikaksikossa Tampereella 1983.
Vuorisaarna

Carl Heinrich Bloch: Vuorisaarna
Vuorisaarna on Raamatun kuvaama Jeesuksen tunnetuin saarna. Se on kirjattu Matteuksen evankeliumin lukuihin 5.–7. ja lyhyemmässä muodossa Luukkaan evankeliumiin 6. lukuun. Jotkut tutkijat ovat ajatelleet, että saarna on mahdollisesti pidetty Genesaretinjärven pohjoispuolella sijaitsevalla vuorella, lähellä Kapernaumia. Jotkut tutkijat puolestaan ajattelevat, ettei saarnaa ole koskaan pidetty sellaisenaan kokonaisena, vaan että Matteuksen kirjoittaja on myöhemmin koonnut sen Jeesuksen opetuksista ja saarnoista, mihin Luukkaan kirjoittajan versio samasta saarnasta viittaisi.
Vuorisaarnan tunnetuimmat osat ovat "Isä meidän" -rukous (Matt. 6:9–13), opetukset "kaikki, minkä tahdotte ihmisten tekevän teille, tehkää te heille" (Matt. 7:12), "älkää tehkö pahalle vastarintaa – jos joku lyö sinua oikealle poskelle, käännä hänelle vasenkin" (Matt 5:39) ja "älkää tuomitko, ettei teitä tuomittaisi" (Matt. 7:1), sekä saarnan alkuosassa olevat lauseet, jotka alkavat sanoilla "Autuaita ovat...". Muita tunnettuja sitaatteja ovat muun muassa sellaiset vertaukset kuin "maan suola", "maailman valo", "helmiä sioille" ja "kaita tie". Vuorisaarnan mukaan Jeesusta voi tulkita juutalaisuuden uudistajaksi. Jokaisen opetuksensa säkeensä hän aloitti aina saarnan joka alkoi sanomalla: "Teille on opetettu..." jonka jälkeen hän jatkoi lauseella joka alkoi: "Mutta minä sanon teille...".
Saarnan konteksti on myös herättänyt keskustelua. Useat kristityt ajattelevat, että vuorisaarna on Jeesuksen kommentaario (midrash) kymmeneen käskyyn. Joukko teologeja, kuten Albert Schweitzer, ovat korostaneet Jeesusta pikaisen maailmanlopun saarnaajana, ja selittäneet tällä seikalla monien Jeesuksen opetusten ehdottomuutta. Joidenkin mielestä vuorisaarna on kirjaimellisesti otettava ohje kristityille ja sen mukaan tulisi elää, kun taas joidenkin mielestä vuorisaarnan avulla Jeesus osoittaa kuinka syntisiä ihmiset ovat. Ohjeiden mukaan on käytännössä niin vaikea elää, että ihmiset ovat syntisiä ja pitäisi pyytää syntejään anteeksi.
Sisältö > Luku 5

Johdanto (Matt. 5:1–2)
Autuaaksijulistukset: "Autuaita ovat hengessään köyhät, sillä heidän on taivasten valtakunta..." (Matt. 5:3–12)
"Te olette maan suola", "te olette maailman valo" (Matt. 5:13–16)
"Älkää luulko, että minä olen tullut lakia tai profeettoja kumoamaan. En minä ole tullut kumoamaan, vaan toteuttamaan." (Matt. 5:17–18)
Jumalan antaman lain vahvistus (Matt. 5:19–20)
Viha ja solvaukset kielletty, ei ainoastaan tappaminen (Matt. 5:21–22)
Riidanhalu ja pitkävihaisuus kielletty (Matt. 5:23–26)
Himoitseminen kielletty, ei ainoastaan aviorikos (Matt. 5:27–28)
"Jos oikea silmäsi viettelee sinua, repäise se irti ja heitä pois", "jos oikea kätesi viettelee sinua, hakkaa se poikki ja heitä pois." (Matt. 5:29–30)
Avioero on aviorikos (Matt. 5:31–32)
Älä vanno turhaan (Matt. 5:33–37)
Vihollisten rakastaminen ja toisen posken kääntäminen "silmä silmästä" -säännön sijaan (Matt. 5:38–48)
Sisältö > Luku 6

Tee hyvät teot ja rukoilu salassa, ei julkisesti ihailun toivossa (Matt. 6:1–6)
Älkää rukoilko tyhjiä hokien, vaan "Isä Meidän" -rukouksella (Matt. 6:7–13)
Antakaa anteeksi, jotta teille annettaisiin anteeksi (Matt. 6:14–15)
Paastotkaa salassa, ei julkisesti ihailun toivossa (Matt. 6:16–18)
Kootkaa aarteita taivaaseen, ei maan päälle (Matt. 6:19–21)
Silmä on ruumiin lamppu (Matt. 6:22–23)
Kukaan ei voi palvella kahta isäntää, joten on valittava Jumalan ja materialismin välillä (Matt. 6:24)
Etsikää ensin Jumalan valtakuntaa, älkääkä murehtiko muusta (Matt. 6:25–34)
Sisältö > Luku 7

"Älkää tuomitko, ettei teitä tuomittaisi" (Matt. 7:1)
"Kuinka näet roskan veljesi silmässä, mutta et huomaa, että omassa silmässäsi on hirsi?" (Matt. 7:2–5)
"[Älkää] heittäkö helmiänne sikojen eteen" (Matt. 7:6)
"Pyytäkää, niin teille annetaan. Etsikää, niin te löydätte. Kolkuttakaa, niin teille avataan." (Matt. 7:7–11)
"Kaikki, minkä tahdotte ihmisten tekevän teille, tehkää te heille. Tässä on laki ja profeetat." (Matt. 7:12)
"Menkää sisään ahtaasta portista. Monet menevät avarasta portista ja laveaa tietä, mutta se vie kadotukseen." (Matt. 7:13-–4)
Varokaa vääriä profeettoja; heidän hedelmistään te tunnette heidät (Matt. 7:15–20)
"Ei jokainen, joka sanoo minulle: 'Herra, Herra', pääse taivasten valtakuntaan. Sinne pääsee se, joka tekee taivaallisen Isäni tahdon." (Matt. 7:21–23)
"Jokainen, joka kuulee nämä sanani ja tekee niiden mukaan, on kuin järkevä mies, joka rakensi talonsa kalliolle." (Matt. 7:24–27)
Vuorisaarnan vaikutus kansaan (Matt. 7:28–29)
Vuorisaarnan tulkintatavat

1500-luvulla uskonpuhdistuksen aikaan Martin Luther tulkitsi vuorisaarnaa sellaisena sääntökokoelmana, joka ei sopinut yleiseksi säännöstöksi. Lutherin mukaan vuorisaarna ei kuitenkaan ollut yhteiskunnallisesti merkityksetön. Erityisesti kultainen sääntö on Lutherin tulkinnan mukaan tärkeä yhteiskunnallinen periaate. Lutherin mielestä vuorisaarnan opetukset koskettavat kaikkia ihmisiä ja sen säännöt ajavat ihmistä lähemmäksi Jumalaa.
Esimerkiksi baptisteilla on varsin konservatiivinen tulkinta vuorisaarnan opetuksista. Niitä tulisi noudattaa mahdollisimman kirjaimellisesti ja konkreettisella tavalla. 1960-luvulla Martin Luther King edusti tämänkaltaista tulkintaa. Useat väkivallattoman vastarinnan edustajat, kuten Leo Tolstoi ja Mahatma Gandhi kannattavat vuorisaarnan vaativaa ja ehdotonta etiikkaa.
Vuorisaarnaa on tulkittu ja tulkitaan edelleen monilla muillakin tavoilla. Joidenkin mielestä vuorisaarnan ohjeet ja säännöt on suunnattu vain pienelle kokonaan Jumalan palvelemiselle omistautuneelle joukolle, eli ohjeet ja säännöt eivät koske niin sanottuja tavallisia ihmisiä. Jotkut ajattelevat vuorisaarnan tarkoituksen olevan paljastaa ihmisten synnit, toiset taas pitävät vuorisaarnaa kutsuna uudenlaiseen mielialaan ja toisenlaiseen asenteeseen. Toisaalta voidaan ajatella vuorisaarnan kertovan ilosanomaa Jeesuksen armosta.
Aiheesta muualla

Wikimedia Commonsissa on kuvia tai muita tiedostoja aiheesta .
Raamattu.uskonkirjat.net: Evankeliumi Matteuksen mukaan, luku 5
Raamattu.uskonkirjat.net: Evankeliumi Matteuksen mukaan, luku 6
Raamattu.uskonkirjat.net: Evankeliumi Matteuksen mukaan, luku 7
Wendell (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Wendell Nascimento Borges
Syntymäaika: 20. heinäkuuta 1993
Syntymäpaikka: Fortaleza, Brasilia
Pelipaikka: vasen laitapuolustaja
Pituus: 176 cm
Paino: 64 kg 
Seura
Seura:  FC Porto
Seurat
| Vuodet | Seura | O | (M) |
| 2011 |  Iraty | 11 | (0) |
| 2012–2014 |  Londrina | 40 | (3) |
| 2012 | →  Paraná (laina) | 15 | (0) |
| 2013–2014 | →  Grêmio (laina) | 11 | (0) |
| 2014–2021 |  Bayer Leverkusen | 186 | (7) |
| 2021– |  FC Porto | 31 | (1) |
Maajoukkue
| 2014 |  Brasilia U20 | 4 | (0) |
| 2014–2016 |  Brasilia U23 | 7 | (0) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2023.  Maajoukkueuran tilastot päivitetty 27. toukokuuta 2021.
Wendell Nascimento Borges (tunnetaan paremmin nimellä Wendell, s. 20. heinäkuuta 1993 Fortaleza) on brasilialainen jalkapalloilija, joka edustaa Portugalin Primeira Ligassa pelaavaa FC Portoa. Aiemmin hän edusti seitsemän kautta saksalaisseura Bayer Leverkusenia. Vasenjalkainen Wendell on pelipaikaltaan vasen laitapuolustaja.
Ura > Seurajoukkueura

Wendell aloitti ammattilaisuransa vuonna 2011 Iraty Sport Clubissa, jossa hän pelasi 11 ottelua. Vuodet 2012–2014 hän pelasi Londrina Esporte Clubessa, jossa otteluita kertyi 40 ja maaleja kolme. Vuonna 2012 hän oli lainalla Série B:n Paranássa ja vuosina 2013–2014 Série A:n Grêmiossa, jossa hän pelasi 11 ottelua.
Heinäkuussa 2014 Wendell siirtyi Saksan Bundesliigan Bayer Leverkuseniin. Hän debytoi Bundesliigassa syyskuussa 2014 VfL Wolfsburgia vastaan ja teki avausmaalinsa maaliskuussa 2015 VfB Stuttgartin verkkoon. Avauskaudellaan Wendell teki 26 ottelussa yhden maalin ja debytoi myös Mestareiden liigassa. Kauden 2020–2021 loppuun mennessä hän pelasi 186 bundesliigaottelua, joissa hän teki seitsemän ja syötti 13 maalia. Mestarien liigassa hän pelasi 20 ja Eurooppa-liigassa samoin 20 ottelua. Kesällä 2021 hän siirtyi FC Portoon.
Ura > Maajoukkueura

Wendell debytoi Brasilian alle 20-vuotiaiden maajoukkueessa vuonna 2014 ja oli samana vuonna mukana voittamassa perinteistä Toulon Tournamentia.
Aito Iskelmä Pohjanmaa

| Aito Iskelmä Pohjanmaa |
| --- | --- |
Perustettu:  1. syyskuuta 2016
Lopettanut:  31. joulukuuta 2019
Kuuluvuus: paikallinen
Lapua: 96,9 MHz
Alajärvi: 104,3 MHz
Ähtäri: 97,8 MHz
Kurikka: 92,3 MHz
Kruunupyy: 105,9 MHz
Kristiinankaupunki: 105,1 MHz
Mediatiedot
Omistaja:  Sanoma Media Finland Oy
Kuulijamäärä:  viikossa 73 000 
http://aitoradiot.fi/aito-iskelma/
Aito Iskelmä Pohjanmaa oli suomalainen Lapualla toiminut paikallisradio, jonka omisti Sanoma Media Finland Oy. Paikallisten uutisten, sekä mainosten lisäksi Aito Iskelmä Pohjanmaa lähetti poikkeuksellisen paljon myös omaa ohjelmaa, kuten jokailtaista kontaktiohjelmaa, johon kuulijat pystyivät lähettämään iskelmätoiveitaan. Sanoma Media Finlandin omistukseen kanava siirtyi 2. syyskuuta 2019.
Samoilla taajuuksilla lähetti aiemmin muun muassa Simpsiö 96,9. Kanava oli osa Iskelmä-radioketjua 1. syyskuuta 2016 asti. Elokuussa 2019 Sanoma Media Finland ilmoitti ostavansa Kevyt Kanavan. Vuoden 2019 lopussa kanavan paikallissisällöt mainontaa lukuun ottamatta lopetettiin.
Abraham Wuchters

| Abraham Wuchters |
| --- | --- |
 Taiteilijan omakuva.
Henkilötiedot
Syntynyt: n. 1608
Kuollut: 23. toukokuuta 1682 Sorø, Tanska
Ammatti:  taidemaalari
Abraham Wuchters (n. 1608 – 23. toukokuuta 1682 Sorø, Tanska) oli alankomaalaissyntyinen taidemaalari, joka työskenteli Tanskassa vuodesta 1638. Wuchtersista tuli hovimaalari 1671, ja hän teki muotokuvia muun muassa Kristian IV:stä, Ulrik Frederik Gyldenlövestä ja Fredrik III:sta.
Muotokuvia

Kristian IV
Kristian V
Claus von Ahlefeldt
Aiheesta muualla

Kuvia tai muita tiedostoja aiheesta Abraham Wuchters Wikimedia Commonsissa
Aamusydämellä

Aamusydämellä on suomalainen television keskusteluohjelma.
Ohjelma lähetetään sunnuntaisin Yle TV1:llä klo 9.05 ja uusinta keskiviikkoisin klo 11.40. Sen toimittavat ja juontavat vuoroviikoin Hilla Blomberg ja Kimmo Saares. Ohjelmassa on aina kaksi vierasta, joita yhdistää jokin samantyyppinen kokemus. Usein kyseessä on ns. selviytymistarina. Vieraat eivät yleensä ole julkisuuden henkilöitä, vaan tavallisia kansalaisia.
Ohjelman kesto on 35 minuuttia. Ensimmäinen Aamusydämellä –ohjelma lähetettiin 14. tammikuuta 2007.
Aiheesta muualla

Aamusydämellä Yle Areenassa (Arkistoitu – Internet Archive)
Aamusydämellä Facebookissa
Aimo Kaitaranta

Aimo Yrjö Vilhelm Kaitaranta (23. huhtikuuta 1911 Kymi – 21. helmikuuta 1993) oli suomalainen kansakoulunopettaja ja kirjailija.
Kaitarannan vanhemmat olivat kansakoulunopettaja Vilho Kaitaranta (ent. Korpas) ja Olga Vilhemiina Malin. Hän valmistui opettajaksi 1933 Sortavalan opettajaseminaarista.
Teoksia

Tämä heidän tyttönsä : romaani. Karisto 1949
10 Canum Venaticorum

10 Canum Venaticorum on Flamsteedin designaatio tavalliselle tähdelle Ajokoirien tähdistössä. Sen magnitudi on 5.95, mikä, Bortlen asteikon mukaan, voi nähdä paljaalla silmällä esikaupunki-alueilla. Sen vuosittaisen parallaksin vaihtumisen mukaan (0.05755 kaarisekuntia) mikä on havaittu Hipparcos-satelliitilla, voidaan määrittää, että tähtisysteemi on 56.7 valovuotta Maapallosta.
Aiheesta muualla

10 Canum Venaticorum, HD110897, HIP62207, HR4845 Universeguide.com. Viitattu 21.7.2018.
Kaler, Jim: 10 Canum Venaticorum Stars - University of Illinois.  14.8.2015. Viitattu 21.7.2018.
10 Canum Venaticorum SIMBAD - Université de Strasbourg/CNRS. Viitattu 21.7.2018.
| --- | --- |
Tähdet:  Cor Caroli, β CVn, 24 CVn, 20 CVn, 5 CVn, 25 CVn, 6 CVn, 21 CVn, 14 CVn, 3 CVn, La Superba, 23 CVn, α1 CVn, 2 CVn, TU CVn, 19 CVn, 17 CVn, 10 CVn, 4 CVn, 7 CVn, 11 CVn, 15 CVn, 9 CVn, R CVn, RS CVn
Eksoplaneetat:
Aachenin sopimus

Aachenin sopimus, muodollisesti Ranskan ja Saksan yhteistyön ja integraation sopimus (saks. Aachener Vertrag, Vertrag von Aachen, ransk. Traité d’Aix-la-Chapelle) on Saksan liittotasavallan ja Ranskan tasavallan kahdenvälinen sopimus. Saksan liittokansleri Angela Merkel ja Ranskan presidentti Emmanuel Macron allekirjoittivat sen Aachenin kaupungintalon kruunaussalissa 22. tammikuuta 2019.
Historia

Emmanuel Macron teki ensimmäisen ehdotuksen vanhan vuoden 1963 Élysée-sopimuksen uusimisesta 26. syyskuuta 2017 Sorbonnessa  pitämässään puheessaan Élysée-sopimuksen 55. vuosipäivänä sekä Macron että  Angela Merkel puhuivat jälleen yhteistyön syventämisestä talouden, yhteiskunnan, politiikan ja tekniikan aloilla .
Historiallisen Aachenin kaupungintalon kruunaussalissa allekirjoitettiin presidentti Macronin ja liittokansleri Merkelin allekirjoittama uusi sopimus  22. tammikuuta 2019, Élyséen sopimuksen 56. vuosipäivänä, koska Aachen, Kaarle Suuren pääasiallisena asuinpaikkana edustaa maiden yhteistä historiaa
Allekirjoittamisseremoniaan osallistui Macronin ja Merkelin lisäksi myös muita korkean tason poliitikkoja, Romanian presidentti Klaus Johannis Euroopan unionin neuvoston vuoden 2019  puheenjohtajan roolissa ja Euroopan komission puheenjohtaja Jean-Claude Juncker, Eurooppa-neuvoston puheenjohtaja Donald Tusk  ja  Nordrhein-Westfalenin ministeri-presidentti  Armin Laschet .
Sisältö

Aachenin sopimus koostuu yhteensä 28 artiklasta. Perussopimuksen kuusi pääluokkaa on :
Eurooppa-politiikka
Rauha, turvallisuus ja kehitys
Kulttuuri, koulutus, tutkimus ja liikkuvuus
Alueellinen ja valtioiden välinen yhteistyö
Kestävä kehitys, ilmasto-, ympäristö- ja talousasiat
Organisaatio
Muiden aiheiden joukossa sopimuksen tavoitteena on vahvistaa kulttuurista monimuotoisuutta (9 §) sekä yhdenmukaistaa molempien maiden turvallisuusetuja.
Lisäksi sopimuksen tavoitteena on tiivistää molempien maiden puolustuspolitiikan yhteistyötä, mukaan lukien keskinäinen apu mahdollisissa kriisitilanteissa.
Aiheesta muualla

Vertrag zwischen der Bundesrepublik Deutschland und der Französischen Republik über die deutsch-französische Zusammenarbeit und Integration. Määritä julkaisija! Teoksen verkkoversio. Arkistoitu. (Arkistoitu – Internet Archive) (saksaksi)
Signature d'un nouveau traité de coopération et d'intégration franco-allemand elysee.fr.  8.1.2019. ((ranskaksi))
Aimo Kiviniemi

Aimo Kiviniemi (6. helmikuuta 1930 Lavia – 20. maaliskuuta 2004 Helsinki) oli suomalainen geodeetti. Hän oli Geodeettisen laitoksen professori.
Kiviniemi erikoistui tutkimustyössään painovoimanmittaukseen. Lisäksi hän kehitti menetelmiä pituuden tarkempaan mittaamiseen ja tutki maankohoamista.
Julkaisut

Aimo Kiviniemi: High precision measurements for studying the secular variation in gravity in Finland (väitöskirja). Helsinki: Geodeettinen laitos, 1974. http://hdl.handle.net/10138/346973
Aamunkoittomaalari

| Aamunkoittomaalari |
| --- | --- |
 Aamunkoittomaalarin maalaama hydria, n. 525–500 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  vaasimaalari
Taiteilija
Aktiivisena:  n. 520–500 eaa.
Taidesuuntaus:  mustakuviokeramiikka
Aamunkoittomaalari (englanninkielisessä tutkimuksessa Daybreak Painter) oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 520–500 eaa. Maalarin oikeaa nimeä ei tunneta. Tutkimuksessa käytetty nimitys perustuu erään hänen teoksensa aiheeseen.
Aamunkoittomaalari maalasi erityisesti lekyyttejä, oinokhoeja ja olpeja. Myös hänen nimimaalauksensa on lekyytissä oleva maalaus, joka esittää merestä nousevaa auringonjumala Heliosta sekä Heraklesta.
Aeon Spoke

Æon Spoke on rockyhtye Los Angelesista, Yhdysvalloista. Sen loivat Cynicin jäsenet ja Deathin entiset jäsenet Paul Masvidal ja Sean Reinert, kun he muuttivat Miamista Los Angelesiin.
Vuonna 2005 kappale "Emmanuel" ilmestyi elokuvassa What the Bleep Do We Know!?. Kaksi heidän kappaleistaan, "Damaged" ja "Transform", ilmestyivät myös Warner Brothers -televisiosarjoissa Smallville ja Tunteet pelissä. Myös toinen Æon Spoken kappale, "I've Seen Those Eyes", ilmestyi elokuvassa Cry Wolf.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Æon Spoke